CELEX: 62010CN0154
Language: sl
Date: 2010-04-01 00:00:00
Title: Zadeva C-154/10: Pritožba, ki jo je vložila Nokia Oyj 1. aprila 2010 zoper sodbo, razglašeno 20. januarja 2010 v zadevi T-460/07, Nokia Oyj proti Uradu za usklajevanje na notranjem trgu (znamke in modeli)

3.7.2010   
            
            
               SL
            
            
               Uradni list Evropske unije
            
            
               C 179/15
            
         Pritožba, ki jo je vložila Nokia Oyj 1. aprila 2010 zoper sodbo, razglašeno 20. januarja 2010 v zadevi T-460/07, Nokia Oyj proti Uradu za usklajevanje na notranjem trgu (znamke in modeli)
   (Zadeva C-154/10)
   2010/C 179/25
   Jezik postopka: finščina
   
      Stranki
   
   
      Pritožnica: Nokia Oyj (zastopnik: C. Rehaag, odvetnik)
   
      Druga stranka v postopku: Urad za usklajevanje na notranjem trgu (znamke in modeli)
   
      Predlog pritožnice:
   
   
               —
            
            
               Sodba v zadevi T-460/07 naj se razveljavi.
            
         
               —
            
            
               Uradu za usklajevanje na notranjem trgu naj se naloži plačilo stroškov.
            
         
      Pritožbeni razlogi in bistvene trditve
   
   Pritožnica predlaga, da se razveljavi sodba Splošnega sodišča v zadevi T-460/07, ker je v tej sodbi navedeno sodišče napačno ocenilo, da obstaja verjetnost zmede med znamkama LIFE in LIFE BLOG in zato napačno uporabilo člen 8(1)(b) Uredbe št. 40/94 (1). Po mnenju pritožnice je Splošno sodišče s tem kršilo pravo Unije.
   Splošno sodišče je glede podobnosti med znamka ugotovilo, da sta predmet primerjave znamki LIFE in LIFE BLOG, potem pa je v nadaljevanju ravnalo v očitnem protislovju s to ugotovitvijo, ko je v utemeljitev podobnosti med znamkama obravnavalo le element LIFE iz znamke LIFE BLOG.
   V tem kontekstu je Splošno sodišče napačno presodilo oziroma ugotovilo, da potrošniki predstavljajo upoštevno javnost in način na katerega bodo potrošniki razumeli znamki in s tem kršilo načela iz sodne prakse Sodišča.
   
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1).